stanford-oval/wikipedia huggingface dataset:
Yksinäiset yhteen
Kappaleet

Ypäjän sanomat
Yksi kaunis päivä vaan
Melkein kuin minä
Ilta Tornionjoella
Uralin pihlaja
Yksinäiset yhteen
Jäljet hiekassa (= La Playa)
Suudelmin valoja vannoit
En tiedä kuinka rakastan
Houkutus
Eikö kukaan
Kuinka kylmä onkaan
Kurjet
Koeta kestää
Romney, Hythe and Dymchurch Railway

Junat kohtaavat Dymchurchin asemalla. Kuva vuodelta 1994.
Lähtövalmisteluja Hythen asemalla. Kuva vuodelta 1999.
Romney, Hythe and Dymchurch Railway on kapearaiteinen rautatie Kentissä Englannissa. Rautatien raideleveys on 381 millimetriä, joten se on kapeimmalla raideleveydellä toimiva, aikataulunmukaiselle julkiselle liikenteelle avattu rautatie maailmassa. Rautatien linjapituus on 23 kilometriä, ja se yhdistää Hythen Dungenessiin. Rautatiellä matkustaa vuosittain noin 100 000 matkustajaa.
Rautatien rakennutti miljonääri ja kilpa-ajaja J. E. P. Howey, ja se avattiin liikenteelle ensimmäisen kerran vuonna 1927. Toisen maailmansodan aikana armeija otti rautatien käyttöönsä. Sodan päätyttyä rautatien uusissaavajaisissa esiintyivät näyttelijät Stan Laurel ja Oliver Hardy.
Rautatie on paitsi paikallinen nähtävyys, myös alueellinen kuljetusreitti. Rautatieyhtiöllä on myös sopimus paikallisen koulupiirin kanssa koululaisten koulukuljetuksista.
Rautatiellä on yhä käytössä alusta saakka radalla liikennöineet kymmenen höyryveturia, ja kaikki kulkevat tuhansia kilometrejä vuodessa. Rautatiellä liikennöi myös kaksi 1980-luvulla rakennettua dieselveturia.
Liikennepaikat > Avoimet rautatieasemat

Hythe
Burmarsh Road (vähäisellä käytöllä)
Dymchurch
St. Mary’s Bay
Warren Halt (vähäisellä käytöllä)
New Romney
Romney Sands
Dungeness
Dungenessin rautatieasema on yksi harvoista paluusilmukka-asemista Englannissa. Paluusilmukkajärjestelyn ansiosta junat voivat kääntyä paluusuuntaan kokonaisina eikä veturia tarvitse irrottaa ja siirtää junan toiseen päähän paluumatkaa varten.
Liikennepaikat > Suljetut rautatieasemat

Prince of Wales Halt
Botolph’s Bridge Halt
Golden Sands Halt
Greatstone Dunes
War Department Halt
Laden
The Pilot Inn
Britannia Points Halt
Veturit

| Numero | Nini | Väritys | Veturityyppi | Pyörästö | Rakentaja | Vuosi |
| --- | --- | --- | --- | --- | --- | --- |
| 1 | Green Goddess | LNER Apple Green | höyry | 4-6-2 | Davey Paxman & Co. | 1925 |
| 2 | Northern Chief | Brunswick Green | höyry | 4-6-2 | Davey Paxman & Co. | 1925 |
| 3 | Southern Maid | Malachite Green | höyry | 4-6-2 | Davey Paxman & Co. | 1926 |
| 4 | The Bug | Brighton Umber | höyry | 0-4-0 | Krauss, München | 1926 |
| 5 | Hercules | Midland Railway Maroon | höyry | 4-8-2 | Davey Paxman & Co. | 1927 |
| 6 | Samson | Great Eastern Blue | höyry | 4-8-2 | Davey Paxman & Co. | 1927 |
| 7 | Typhoon | Malachite Green | höyry | 4-6-2 | Davey Paxman & Co. | 1927 |
| 8 | Hurricane | Caledonian Blue | höyry | 4-6-2 | Davey Paxman & Co. | 1927 |
| 9 | Winston Churchill | Maroon | höyry | 4-6-2 | Yorkshire Engine Company | 1931 |
| 10 | Dr Syn | musta | höyry | 4-6-2 | Yorkshire Engine Company | 1931 |
| 11 | Black Prince | DB:n musta/punainen | höyry | 4-6-2 | Krupp, Essen | 1937 |
| 12 | John Southland | musta-keltainen | diesel-hydraulinen | Bo-Bo | TMA Engineering | 1983 |
| 14 | Captain Howey | sini-hopea | diesel-hydraulinen | Bo-Bo | TMA Engineering | 1989 |
| PW1 | Simplex | vihreä | diesel-mekaaninen | 0-4-0DM | Motor Rail Ltd. (Simplex Works) | 1938 |
| PW2 | Scooter | keltainen | diesel-mekaaninen | 0-4-0DM | Romney, Hythe and Dymchurch Rly. | 1949 |
| PW3 | Red Gauntlet | punainen | diesel-mekaaninen | 0-4-0DM | Jacot / Keef | 1975 |
Onnettomuudet

3. syyskuuta 2003 rautatiellä tapahtui onnettomuus, jossa juna törmäsi puomittomalla, varoitusvaloin varustetulla tasoylikäytävällä henkilöautoon ja suistui raiteilta. Junan veturinkuljettaja, 31-vuotias Kevin Crouch, kuoli turmassa. Junan matkustajat saivat vähäisiä vammoja. Auton kuljettajana ollut nuori nainen oli ajanut radalle varoitusvalosta piittaamatta tai niitä huomaamatta. Rautatien johto lupasi järjestää tapahtuneesta täydellisen tutkinnan. Autoa kuljettanut nainen pidätettiin myöhemmin, ja häntä syytettiin kuolemantuottamuksesta, mutta hän selvisi 500 punnan sakoilla, jotka hän sai varomattomasta ajotyylistä.
Toinen tasoristeysonnettomuus tapahtui 10. heinäkuuta 2005. Onnettomuudessa kuoli rautatieyhtiön johtajan Danny Martinin vaimo, veturinkuljettaja Suzane Martin, kun Martinin kuljettama juna törmäsi henkilöautoon ja veturi kaatui hänen päälleen. Auton kuljettajana ollut 20-vuotias mies oli ilmeisesti ajanut tasoristeykseen varoitusvaloista piittamatta.
Tammikuussa 2006 julkaistussa tiedonannossa ilmoitettiin, että onnettomuusalttiisiin tasoristeyksiin Burmash Roadille, Battery Roadille ja Botolph’s Bridge Roadille asennetaan puomilaitteet. Puomilaitteet maksavat noin 90 000 puntaa kappale. Myös rautatien muihin tasoristeyksiin asennetaan myöhemmin puomilaitteet.
Aiheesta muualla

Kuvia tai muita tiedostoja aiheesta Romney, Hythe and Dymchurch Railway Wikimedia Commonsissa
Official site
Kevin Crouch memorial
SASKY koulutuskuntayhtymän aikuiskoulutusosasto ja oppisopimustoimisto

Aiko Academy Oy
Sastamalan koulutuskuntayhtymän aikuiskoulutusosasto ja oppisopimustoimisto: pääsisäänkäynti Karkun Voimarinteellä.
Sastamalan koulutuskuntayhtymän aikuiskoulutusosasto ja oppisopimustoimiston Voimarinteen toimipisteen aula.
SASKY koulutuskuntayhtymän aikuiskoulutusosasto ja oppisopimustoimisto on vuonna 1990 Vammalan aikuiskoulutusosaston nimellä aloittanut
aikuiskoulutusosasto ja oppisopimustoimisto joka on osa SASKY koulutuskuntayhtymää. 
Aikuiskoulutusosasto ja oppisopimustoimisto on vuodesta 2009 toiminut Voimarinteellä entisen Hoikan opiston tiloissa Sastamalan Karkussa. Aikuiskoulusosasto kehittää ja toteuttaa ammattillista koulutusta ja siihen liittyviä työnantajapalveluita pääasiassa elinkeino- ja yritystoiminnan tarpeisiin. 
Aikuiskoulusosasto järjestää tutkintotavoitteista koulutusta yli kolmellakymmenellä alalla.
Toimipisteet

Aikuiskoulutusosasto ja oppisopimustoimistolla on toimipisteitä myös seuraavilla paikkakunnilla:
Osara (Ammatti-Instituutti Iisakki (Arkistoitu – Internet Archive))
Eura
Huittinen (Huittisten ammatti- ja yrittäjäopisto (Arkistoitu – Internet Archive))
Ikaalinen (Ikaalisten aikuiskoulutusyksikkö (Arkistoitu – Internet Archive))
Kokemäki (Huittisten ammatti- ja yrittäjäopisto (Arkistoitu – Internet Archive))
Mänttä-Vilppula (Mäntän seudun koulutuskeskus (Arkistoitu – Internet Archive))
Sastamala (Sastamalan oppilaitokset)
Aiko Academy Oy

Yhtiön toimialana on tarjota ja järjestää työvoima-, aikuis-, lyhytkurssi-, kansainvälistä sekä muuta maksullista koulutusta. Yhtiö voi myös tarjota muuta edellä mainittuja tukevaa koulutusta, valmennusta ja konsultointia. Lisäksi yhtiö voi harjoittaa aikuiskoulutus-, oppisopimus-, ja työelämäpalveluiden kehittämistoimintaa.
Yhtiö voi toimintaansa varten omistaa ja hallita osakkeita, osuuksia ja kiinteistöjä sekä käydä niillä kauppaa ja vuokrata niitä.
SASKY koulutuskuntayhtymän omistaa koko yhtiön osakekannan.
Aiheesta muualla

aiko.fi (Arkistoitu – Internet Archive)
aikoacademy.fi (Arkistoitu – Internet Archive)
William John Brennan

William John Brennan (16. helmikuuta 1938 – 31. elokuuta 2013) oli australialainen roomalaiskatolinen piispa. Hänet vihki papiksi Wilcannia-Forbesin hiippakuntaan Grégoire-Pierre XV Agagianian 21. joulukuuta 1960. Hänet nimitettiin Wagga Waggan piispaksi 16. tammikuuta 1984. Piispaksi konsekroinnin suoritti 1. maaliskuuta Edward Bede Clancy, jota avustivat Luigi Barbarito ja Francis Patrick Carroll.
Brennan erosi tehtävistään hiippakunnan johdossa 5. helmikuuta 2002.
Reserviupseerikoulun oppilaskunta

| Reserviupseerikoulun oppilaskunta |
| --- | --- |
 Reserviupseerikoulun oppilaskunnan tunnus
Lempinimi:  10. Komppania
RUK:n päärakennus Haminassa.
Reserviupseerikoulun oppilaskunta on rekisteröimätön yhteisö, jonka jäseniä ovat Reserviupseerikoulun järjestämän Maavoimien reserviupseerikurssin upseerioppilaat ja upseerikokelaat sekä muut reserviupseeritutkintoon tähtäävät Reserviupseerikoulussa opiskelevat kurssilaiset. Oppilaskunnan avuksi Reserviupseerikoulun johto asettaa kuraattorin ja oppilaskuntakokelaan. Lisäksi oppilaskunnan toimintaa tukee Reserviupseerikoulun Oppilaskunnan Kannatusyhdistys ry.
Reserviupseerikoulun johto suhtautuu oppilaskuntatyöhön myönteisesti virallisen sotilasopetuksen täydennykseksi, koska se tarjoaa mahdollisuuksia johtamissuoritusten oppimiseen.
Oppilaskunta muodostuu jokaiselle RU-kurssille kurssin kaikista oppilaista, jotka valitsevat keskuudestaan hallituksen. Oppilaskunnan budjetti kursseja kohtaan vaihtelee. Rahoitus tehdään perinteisesti oppilaskunnan IH-jaoston vetämänä ilmoitushankintamyynnillä kurssikirjaan ja Kannatusyhdistyksen tuella.
Oppilaskunnan tehtävät

Oppilaskunta toimii Reserviupseerikoulun varusmiestoimikuntana ja vastaa Puolustusvoimien pysyväisasiakirjoissa varusmiestoimikunnille määrätyistä tehtävistä. Oppilaskunnalla on kuitenkin muihin varusmiestoimikuntiin verrattuna huomattavasti laajempi toimialue, ja varsinaisesta varusmiestoimikuntatyöstä Reserviupseerikoulun oppilaskunnassa vastaakin lähinnä sosiaalijaoston puheenjohtaja.
Oppilaskunta toimittaa jokaisella kurssilla kurssikirjan, johon kerätään juttuja kurssin aikaisista tapahtumista sekä koko kurssin upseerioppilaat ja kouluttajat käsittävä matrikkeli. Kurssikirja rahoitetaan kirjaan myytävillä mainoksilla, joiden hankkimisesta vastaa oppilaskunnan ilmoitushankintajaosto.
Oppilaskunta järjestää myös kurssin puoliväliin tai loppuun sijoittuvan kurssijuhlan, johon kaikilla avecin juhliin tuovilla upseerioppilailla on mahdollista osallistua.
Tämän lisäksi oppilaskunta mm. järjestää urheilupäivän ja verenluovutuksen, julkaisee Sohlo-tiedotuslehteä, vastaa kurssijuhlapäivään ja päättäjäispäivään liittyvistä perinteistä, hoitaa kurssikirjan ilmoitushankinnan yhteistyössä oppilaskunnan kannatusyhdistyksen kanssa, hoitaa upseerioppilaiden lomakyydit, vastaa kurssipuukon ja muiden kurssiin liittyvien muistoesineiden tilaamisesta sekä järjestää historiallisen tutustumismatkan Karjalankannakselle.
Tämän lisäksi erityisesti puheenjohtaja vastaa oppilaskunnan suhteista koulun johtoon, kantahenkilökuntaan, paikalliseen Sotilaskotiyhdistykseen sekä paikalliseen yrityselämään. Puheenjohtaja toimii hallituksen ja edustajiston puheenjohtajana, sekä edustaa oppilaskuntaa eri tilaisuuksissa.
Oppilaskunnan rakenne

Oppilaskunnan toiminta perustuu sääntöihin. Koulun johtaja on hyväksynyt oppilaskunnan nykyiset säännöt vuonna 2001.
Oppilaskunnan rakenne > Yksikkökokoukset

Yksikkökokous pidetään kurssin alkupäivinä jokaisessa Reserviupseerikurssin viidessä yksikössä (Kärkikomppania, Tiedustelukomppania, Tulipatteri, Esikunta- ja viestikomppania ja Pioneerikomppania). Yksikkökokouksessa valitaan jokaisesta joukkueesta, jaoksesta ja johtueesta edustaja ja varaedustaja oppilaskunnan korkeinta päätösvaltaa käyttävään edustajistoon. Lisäksi kokouksissa valitaan yksikkökohtaisia virkailijoita (esimerkiksi yksikön tiedotuspäällikkö, urheilupäällikkö ja speksipäällikkö) hallituksen alaisuudessa toimiviin jaostoihin.
Oppilaskunnan rakenne > Edustajisto

Oppilaskunnan korkeinta päätösvaltaa käyttää oppilaskunnan edustajisto, joka muodostuu jokaisesta Reserviupseerikurssin noin 25 joukkueesta valitusta edustajasta. Edustajiston tärkeimpiä tehtäviä on valita oppilaskunnan puheenjohtaja ja hallitus sekä päättää toimintasuunnitelmasta, talousarviosta, toimintakertomuksesta ja tilinpäätöksestä. Edustajisto kokoontuu vähintään kolme kertaa kurssin aikana: valintakokoukseen, suunnitelmakokoukseen sekä päätöskokoukseen.
Oppilaskunnan rakenne > Hallitus

Oppilaskunnan toimeenpanovalta on hallituksella, joka koostuu hallituksen puheenjohtajasta ja pääsihteeristä sekä enintään 13 muusta jäsenestä. Jokainen hallituksen jäsen hallituksen puheenjohtajaa ja pääsihteeriä lukuun ottamatta toimii jonkin tietyn jaoston puheenjohtajana.
Oppilaskunnan rakenne > Jaostot

Hallituksen alaisuudessa on viime kursseina toimineet talous-, ilmoitushankinta-, kurssijuhla-, kurssikirja-, historia-, urheilu-, sosiaali-, hengellisen-, kuljetus-, kulttuuri-, ATK- ja tiedotusjaostot. Jaostojen toimintaa johtaa jaoston puheenjohtajaksi valittu hallituksen jäsen. Tämän lisäksi jaostossa toimii hallituksen ja yksikkökokousten valitsemia jaostovirkailijoita. Jaostovirkailijoiden tehtäviin kuuluu jaostolle kuuluvien tehtävien toteuttaminen yhteistoiminnassa jaoston puheenjohtajan kanssa. Esimerkiksi kurssikirjajaostossa toimii kirjan taittamiseen tai grafiikkaan erikoistuneita upseerioppilaita.
Virkailijamäärältään suurin jaosto on kurssijuhlajaosto, jonka tehtävä on organisoida kurssin aikana järjestettävä kurssijuhla.
Oppilaskunnan rakenne > Oppilaskuntakokelas

Reserviupseerikoulussa toimii oppilaskuntakokelas, joka on edellisen reserviupseerikurssin oppilaskunnan hallituksen jäsen. Oppilaskuntakokelaan tehtävä on kouluttaa uusi hallitus ja vastata oppilaskunnan vastuulle kuuluvista tehtävistä ennen uuden kurssin alkamista. Näihin tehtäviin kuuluvat muun muassa uuden hallituksen rekrytoiminen yhdessä edustajiston kanssa.
upseerikokelas Jaro Kuronen, kurssi 260
upseerikokelas Mikko Liimatainen, kurssi 259
upseerikokelas Jere Leman, kurssi 258
upseerikokelas Waltteri Kähkönen, kurssi 257
upseerikokelas Juhana Aaltio, kurssi 256
upseerikokelas Matias Välimäki, kurssi 255
upseerikokelas Miika Peräkylä, kurssi 254
upseerikokelas Samuli Heikkinen, kurssi 253
upseerikokelas Petrus Holm, kurssi 252
upseerikokelas Walter Holmgren, kurssi 251
upseerikokelas Eero Martikainen, kurssi 250
upseerikokelas Sampsa Pietilä, kurssi 249
upseerikokelas Lari Flinkman, kurssi 248
upseerikokelas Olli Mäkelä, kurssi 247
upseerikokelas Lari Toppinen, kurssi 246
upseerikokelas Niilo Heinonen, kurssi 245
upseerikokelas Henrik Vuornos, kurssi 244
upseerikokelas Johannes Liuska, kurssi 243
Oppilaskunnan rakenne > Oppilaskunnan kuraattori

Oppilaskuntatoimintaa ohjaa kantahenkilökuntaan kuuluva kuraattori. Kuraattori vastaa oppilaskunnan toiminnasta ja avustaa oppilaskuntaa. Kuraattori toimii oppilaskunnan hallituksen jäsenten esimiehenä ja vastaa oppilaskunnan toiminnasta tiedottamisesta erityisesti yksiköiden päälliköille sekä koulun johdolle.
Reserviupseerikoulun oppilaskunnan kannatusyhdistys

Oppilaskuntaa tukee Reserviupseerikoulun Oppilaskunnan Kannatusyhdistys, jonka toiminnanjohtajia ovat olleet:
everstiluutnantti Matti Jokinen 1971–1979 kurssien 135–161 aikana
everstiluutnantti Hannu Heininen 1980–1982 kurssien 162–169 aikana
everstiluutnantti Olavi Jokela 1982–1993 kurssien 170–201 aikana
everstiluutnantti Aimo Kiukas 1993–2000 kurssien 180–216 aikana
majuri Esa Urhovaara 2001–2005 kurssien 217–225 aikana
eversti evp. Eero Lauri 2005-2019 kurssista 226-253 aikana
eversti evp. Jukka Hellberg 2019-  kurssista 254 alkaen
Historia

Reserviupseerikoulun oppilaskunta perustettiin kurssin 14 aikana (1.11.1927–22.4.1928), jolloin koulun johtajana toimi majuri Auno Kaila. Oppilaskunnan hallituksessa toimineet upseerioppilaat ovat usein kohonneet yhteiskunnallisesti hyvin vastuullisiin tehtäviin. Hyviä esimerkkejä ovat esimerkiksi Jorma Ollila (kurssi 162), Kimmo Sasi (kurssi 161), Juha Korkeaoja (kurssi 150), Kauko Juhantalo (kurssi 130) tai Björn Wahlroos (kurssi 150).
Aiheesta muualla

Oppilaskunnan www-sivut
Seiji Ara

Seiji Ara vuonna 2008.
Seiji Ara (jap. 荒 聖治, Ara Seiji; s. 5. toukokuuta 1974 Chiba, Japani) on japanilainen autourheilija.
Ara voitti Le Mansin 24 tunnin ajon vuonna 2004 ajaessaan Audi R8 -autolla. Samana vuonna hän kilpaili myös Le Mans Seriesissä ja japanilaisessa Super GT -sarjassa. Aiemmin hän on kilpaillut Formula Nipponissa (2001-2002), Japanin Formula 3 -sarjassa (1997-2000) sekä Barber Pro Seriesissä (1995).
SAS Group

SAS Group on lentoyhtiö Scandinavian Airlinesin emoyhtiö. SAS Group omistaa useita lentoyhtiöitä ja hotelleja Euroopassa.
SAS Group on aikaisemmin omistanut osuuksia muista lentoyhtiöistä, kuten AirBalticista, Air Greenlandista, Estonian Airista ja Quantum Airista. Yhtiö on kuitenkin myynyt nämä omistukset vuosien varrella.
Pörssilistattu SAS Group oli 2000-luvulla pitkään talousvaikeuksissa ja koronaviruspandemian aikana jopa lähellä konkurssia. Merkittävässä uudelleenjärjestelyssä vuonna 2023 yhtiö sai uusia omistajia, vaihtoi lentoyhtiöallianssia ja poistui pörssistä.
Osakeomistus

| Osakkeenomistaja | Osakkeenomistajan tyyppi | Kansallisuus | Omistajuus |
| --- | --- | --- | --- |
| Castlelake | Sijoitusrahasto |  Yhdysvallat | 32 % |
| Tanskan valtio | Hallitus |  Tanska | 25,8 % |
| Air France–KLM | Lentoyhtiöryhmä |  Ranska  Alankomaat | 19,9 % |
| Lind Invest | Listaamaton yhtiö |  Tanska | 8,6 % |
Muut: 
Lähde:
Toimitusjohtajat

1946–1948: Per Norlin
1949–1951: Per Møystad Backe
1951–1954: Per Norlin
1955–1957: Henning Throne-Holst
1958–1961: Åke Rusck
1961–1962: Curt Nicolin
1962–1969: Karl Nilsson
1969–1978: Knut Hagrup
1978–1981: Carl-Olov Munkberg
1981–1993: Jan Carlzon
1993–1994: Jan Reinås
1994–2001: Jan Stenberg
2001–2006: Jørgen Lindegaard
2007–2010: Mats Jansson
2010–2011: John S Dueholm
2011–2021: Rickard Gustafson
2021: Anko van der Werff
Aiheesta muualla

Wikimedia Commonsissa on kuvia tai muita tiedostoja aiheesta .
SAS Groupin kotisivut (englanniksi)
Senegalin kansallisarkiston kirjasto

| Senegalin kansallisarkiston kirjasto> Bibliothèque des Archives du Sénégal |
| --- | --- |
Osoite:  Katuosoite: Building administratif, Avenue Léopold Sédar Senghor, Dakar, Senegal; postiosoite: BP 4051, Dakar Building, Dakar, Senegal
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Senegalin kansallisarkiston kirjasto (ransk. Bibliotheque des Archives nationales du Senegal, Bibliothèque des Archives du Sénégal, engl. National Library of Senegal) on vuonna 1913 perustettu, Senegalin pääkaupungissa Dakarissa sijaitsevan Senegalin kansallisarkiston yhteydessä toimiva kirjasto.
Se vastaa kansalliskirjaston tehtävistä Senegalissa. Kansalliskirjaston luomisesta säädettiin vuonna 1976, ja kirjasto sai samana vuonna vapaakappaleoikeuden. Vuonna 1979 kirjasto alistettiin osaksi Senegalin kansallisarkistoa. Kansallisarkiston kirjasto julkaisee vuosittain Senegalin kansallisbibliografian (ransk. Bibliographie du Sénégal) päivityksen ja vastaa Senegalissa ilmestyvien julkaisujen ISSN-numeroinnista. Kirjastoa ja koko kansallisarkistoa johtaa Fatoumata Cissé Diarra.
Unescon vuonna 2017 julkaisemien väestönlaskentaan perustuvien tilastojen mukaan vuonna 2013 Senegalissa oli 43 prosenttia väestöstä lukutaitoisia. Aiemmin julkaistu Unescon oma arvio vuodelle 2015 oli korkeampi, 57,7 prosenttia. Naisten ja miesten lukutaitoero oli väestönlaskennan mukaan 19,2 prosenttiyksikköä. Naisista runsas 10 prosenttia (miehistä runsas 19 prosenttia) oli saanut toisen asteen koulutuksen. Nämä luvut ilmentävät osaltaan Senegalissa vallinnutta sukupuolten välistä epätasa-arvoa. Muutosta lukutaidossa ja koulutuksessa on tapahtumassa, sillä senegalilaiset tytöt osallistuivat 2010-luvun alun tilastojen mukaan ikäisiään poikia yleisemmin perusopetukseen. Lisääntyneiden kouluvuosien myötä myös 15–24-vuotiaitten nuorten senegalilaisten aikuisten lukutaitoprosentti on noussut huomattavasti vanhempia sukupolvia korkeammalle. Senegalin aikuisten yleinen lukutaitoprosentti nousi UNDP:n vuoden 2015 tilastossa 55,7 prosenttiin.
Aiheesta muualla

Marcel Lajeunesse & Henri Sène (2004) Legislation for library and information services in French-speaking Africa revisited. Abstrakti; The International Information & Library Review, 36 (4), Dec. 2004, s. 367–380, sciencedirect.com (englanniksi)
Yemenian lento 626

| Yemenia 626 |
| --- | --- |
 Yemenian Airbus A310. Samankaltainen kuin onnettomuuskone.
Yhteenveto
Päivämäärä:  30. kesäkuuta 2009
Onnettomuustyyppi:  Tuntematon
Tapahtumapaikka:  Intian valtameri, Komorin rannikolla
Lähtöpaikka:  Sana'a kansainvälinen lentoasema, Jemen
Määränpää:  Prince Said Ibrahimin kansainvälinen lentoasema, Moroni, Komorit
Kuolleita:  152
Loukkaantuneita:  1
Eloonjääneitä:  1
Lentokone
Konetyyppi:  Airbus A310-324
Lentoyhtiö:  Yemenia
Rekisteritunnus:  7O-ADJ
Matkustajia:  142
Miehistöä:  11
Yemenian lento 626 oli Jemenin Sanaasta Komorien Moroniin 30. kesäkuuta 2009 suuntautunut lento, jossa lentokone putosi mereen Komorien rannikolla. Onnettomuudessa sai surmansa 141 matkustajaa ja 11 miehistön jäsentä. Yksi matkustaja, 14-vuotias tyttö, löydettiin elossa.
Onnettomuus oli toinen Airbus-koneille sattunut onnettomuus saman kuukauden aikana. 1. kesäkuuta 2009 Air Francen lento 447 syöksyi Atlantin valtamereen.
Kone

Kone, Airbus A310-324, oli valmistunut vuonna 1990, ja sen omisti lentokoneliisaukseen erikoistunut International Lease Finance Corporation (ILFC). Alun perin kone lensi Air Libertén väreissä. Ennen siirtymistä Yemenian käyttöön vuonna 1999 koneella ehti olla usealla muullakin käyttäjällä.
Kone katsastettiin Ranskassa 2007, jolloin siinä havaittiin lukuisia turvallisuuspuutteita. Tästä huolimatta kone lensi normaaleja reittilentoja.
Onnettomuus

Kone putosi vain hetkeä ennen toista laskeutumisyritystä. Ensimmäinen laskeutumisyritys oli epäonnistunut huonon sään johdosta. Säätila onnettomuushetkellä oli myrskyisä.
Onnettomuus oli kolmas Yemenian koneille sattunut. Kaksi aiempaa sattuivat vuonna 2000 ja 2001. Aiemmissa ei kuitenkaan sattunut henkilövahinkoja.
Yksinäinen ratsastaja (vuoden 1981 elokuva)

| Yksinäinen ratsastaja> The Legend of the Lone Ranger |
| --- | --- |

Ohjaaja:  William A. Fraker
Käsikirjoittaja:   Ivan Goff  Ben Roberts  Michael Kane  William Roberts 
Tuottaja:  Walter Coblenz
Säveltäjä:  John Barry
Kuvaaja:  László Kovács
Leikkaaja:  Thomas Stanford
Tuotantosuunnittelija:  Albert Brenner
Lavastaja:  David M. Haber
Pääosat:   Klinton Splisbury  Michael Horse  Christopher Lloyd  Matt Clark  Juanin Clay 
Valmistustiedot
Valmistusmaa:  Yhdysvallat
Tuotantoyhtiö:   ITC Films  Jack Wrather Productions 
Levittäjä:  Universal Studios Netflix
Ensi-ilta:  1981
Kesto:  99 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Yksinäinen ratsastaja (engl. The Legend of the Lone Ranger) on vuonna 1981 julkaistu lännenelokuva, joka perustuu George W. Trendlen ja Fran Strikerin luomaan tarinaan hahmosta Yksinäinen ratsastaja. Elokuvan pääosia esittävät Klinton Spilsbury, Michael Horse, Christopher Lloyd, Jason Robards, John Bennett Perry, John Hart, Richard Farnsworth, Lincoln Tate ja Ted Flicker. Elokuvan on ohjannut William A. Fraker. Elokuva teki tappiota ja voitti kolme Razzie-palkintoa huonoimmasta miespääosasta, huonoimmasta uudesta tähdestä ja huonoimmasta musiikista.
Aiheesta muualla

Yksinäinen ratsastaja (vuoden 1981 elokuva) Elonet.
Yksinäinen ratsastaja Internet Movie Databasessa (englanniksi)
Yksinäinen ratsastaja (vuoden 1981 elokuva) AllMoviessa. (englanniksi)
Salo (Rymättylä)

Salo eli Salonkylä on kylä entisen Rymättylän kunnan, nykyisen Naantalin kaupungin eteläosassa. Pääosan kylästä muodostaa suurehko 5,71 neliökilometrin Saloluodon saari, joka kuuluu kokonaan kylään. Kylään kuuluvat myös läheiset vesialueet ja pienempiä saaria, sekä kauempana sijaitsevasta Samsaaresta puolet ja osa Taipaluksen saaresta.